Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Mikel Buil García jaunak egindako galderaren erantzuna, Foru Diputazioak emana, funts putreen esku dauden etxebizitzei buruzkoa. Galdera 2020ko otsailaren 21eko 24. Nafarroako Parlamentuko Aldizkari Ofizialean argitaratu zen.

Iruñean, 2020ko martxoaren 13an

Lehendakaria: Unai Hualde Iglesias

ERANTZUNA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak 10-20/PES-00030 zenbakiko galdera egin du, idatziz erantzutekoa. Hori dela-eta, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Irabazi-asmodun enpresa juridiko pribatuen jabetzakoak diren errentamendurako etxebizitza babestuen sustapen guztien zerrenda atxiki da (akatsak edo zerrendaz kanpo suertatuak salbu), eta bertan adierazten da hasierako etxebizitza-sustatzailea, haien gaur egungo jabea, kalifikazio-data eta babes-araubidearen amaiera-data.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko martxoaren 13an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena

(Oharra: Aipatu dokumentua foru parlamentarien eskura dago kudeaketa parlamentarioko Ágora sisteman).